Chionis zo Sparty

Chionis (Chionis) bol trojnásobný víťaz olympijských hier behu na jedno stadion a behu na dve stádia.Eusebios, Kronika 2,193.

Chionis zo Sparty zvíťazil v jednoduchom a dvojitom behu na olympijských hrách v rokoch 664, 660 a 656 pred Kr. Antický autor Pausanias však uvádza, že Chionis bol sedemnásobný olympijský víťaz.Pausanias, Periégésis tés Hellados, 3,14,3. Podľa neho Chionis zvíťazil v behu na jedno stadion aj v roku 668 pred Kr.,Pausanias, Periégésis tés Hellados, 4,23,4. kedy bol podľa starovekých autorov Eusebia a Iulia Africana víťazom Charmis zo Sparty.Iulius Africanus, Chronografiai 1, 200.

Pozoruhodný je údaj od Iulia Africana, ktorý zaznamenal, že Chionis zo Sparty na olympijských hrách v roku 664 pred Kr. skočil na vzdialenosť „päťdesiatdva stôp“ (stopa v Olympii mala 320 mm). Pri prepočítaní na naše miery Chionis skočil teda 15,39 metra. Skok sa približuje dvojnásobku dnešného svetového rekordu a nepochybne presahuje fyzické možnosti človeka. Odborníci sa rozdelili na tri skupiny. Starší predpokladali, že tu išlo o trojskok. Keď sa o tom pochybovalo, prevládol názor, že tu išlo o súčet piatich skokov (skok z miesta) a neskôr troch skokov. Zodpovedné stanovisko sa už aj preto nedá zaujať, lebo o počte skokov z olympijských hier staroveku nemáme bezpečné správy.

Chionis sa podľa Pausania (okolo roku 630 pred Kr.) zúčastnil spolu s obyvateľmi ostrova Théra, ktorých viedol Battos I., kolonizácie Kyrény na pobreží dnešnej Líbye.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Kategória:Starovekí športovci zo Sparty